b'\n_START_ARTICLE_\nFran Erjavec (urednik)\n_START_SECTION_\n\xc5\xbdivljenje in delo\n_START_PARAGRAPH_\nErjavec se je po kon\xc4\x8danem u\xc4\x8ditelji\xc5\xa1\xc4\x8du v Ljubljani leta 1913 zaposlil kot u\xc4\x8ditelj v Misli\xc4\x8dah. Po kon\xc4\x8dani prvi svetovni vojni se je vrnil v Ljubljano, kjer je ustanovil Slovensko posredovalnico za delo, ki je delovala do leta 1922. Leta 1924 je postal glavni urednik Ilustriranega Slovenca, od 1926 pa tudi zalo\xc5\xbebe Slovenska socialna matica._NEWLINE_Ob okupaciji Ljubljane so ga italijanske zasedbene oblasti konfinirale v Italijo. Po koncu druge svetovne vojne je najprej \xc5\xbeivel v Rimu, nato se je preselil v Pariz, kjer je nadaljeval publicisti\xc4\x8dno in raziskovalno delo, povezano s koro\xc5\xa1kimi Slovenci. \xc4\x8clanke je objavljal predvsem v emigrantskih \xc4\x8dasopisih in revijah kot so: Meddobje in Glas Slovenske kulturne akcije v Argentini ter Katoli\xc5\xa1ki glas v Zdru\xc5\xbeenih dr\xc5\xbeavah Amerike in drugih. V \xc4\x8dlankih se je ukvarjal predvsem s socialnimi in narodnogospodarskimi problemi ter literarno zgodovino.'